Safira—Simpsona skala

Safira–Simpsona viesuļvētru vēju skala (, SSHWS), agrāk Safira–Simpsona viesuļvētru skala (SSHS), ir skaitlisko vērtību sistēma viesuļvētru kategorizēšanai, lai potenciāli varētu novērtēt viesuļvētru postījumus. To galvenokārt izmanto Rietumu puslodes viesuļvētru kategorizēšanā. 1970. gadu sākumā skalu izstrādāja Herberts Safirs un Roberts Simpsons. Viesuļvētru klasifikācijā izmanto kopš 1973. gada. Šajā skalā tiek izdalītas septiņas vērtības pēc vēju ātruma:
 tropiskā depresija (vēju ātrums līdz 62 km/h),
 tropiskā vētra (vēju ātrums no 63 līdz 117 km/h),
 1. kategorijas viesuļvētra (vēju ātrums no 118 līdz 153 km/h),
 2. kategorijas viesuļvētra (vēju ātrums no 154 līdz 177 km/h),
 3. kategorijas viesuļvētra (vēju ātrums no 178 līdz 209 km/h),
 4. kategorijas viesuļvētra (vēju ātrums no 210 līdz 249 km/h),
 5. kategorijas viesuļvētra (vēju ātrums lielāks par 250 km/h).

Kategorija:Tropiskie cikloni